Tor Obrestad

Tor Obrestad (født 12. februar 1938 i Hå på Jæren, død 25. januar 2020 på Nærbø) var en norsk forfatter og dikter som skrev på nynorsk. I en periode skrev han politisk i AKP (m-l)s ånd. Men forfatterskapet er kjennetegnet ved et stort mangfold både når det gjelder sjangre og tematiske interesseområder.
Liv og virke
 Bakgrunn
Tor Obrestad ble født på Jæren som sønn av bonden Jon R. Obrestad (1908–97) og hans hustru Sophie Riise. Han tok lærerutdanning, som han avsluttet i 1963. Deretter dro han til Oslo for å studere engelsk. 

Obrestad konkurrerte som ung i mellomdistanseløp på 800 og 1500 meter og hadde kretsrekorden på 1000 meter. Senere deltok han maratonløp og oppnådde bronseplass under Oslo maraton. Han fullførte maraton på 2,37.00 da han var 43 år.

Dikter og forfatter
Obrestad debuterte i 1966 med diktsamlingen Kollisjon. Samme år kom novellesamlingen Vind, som han fikk Tarjei Vesaas' debutantpris for. Året etter gav han ut en gjendikting av William Blake.

Han utgav romaner, biografier, dikt, skuespill, noveller og gjendiktninger. Som medlem av Profil-kretsen satte han modernismen på dagsordenen i 1960-årene. I 1970-årene skrev han sosialrealistisk partilitteratur. Han var medlem av Arbeidernes kommunistparti (m-l) helt til rundt 1990. 

Hans partimedlemskap ble lagt merke til også av de militære myndigheter. På slutten av 1960-tallet, før AKP (m-l)s tid, hadde han fått innvilget en søknad om å slippe repetisjonsøvelser i infanteriet fordi han på politisk grunnlag ikke ville gjøre det. Noen år senere var han blitt med i et parti som etterhvert hadde funnet ut at en sann revolusjonær skulle utføre militærtjeneste. Han sendte en ny søknad der han hevdet å ha kommet på bedre tanker og at det var ingenting han heller ville enn å forsvare fedrelandet med våpen i hånd. Omsider fikk han et svar som gikk ut på at det var fint at han hadde fått en ny innstilling, men at det nok var best å la tingene være som de var.Tor Obrestad: AKP i 1970-åra og våpenbruken, Trykt i Stavanger Aftenblad 7. august 2003, lest 31. mars 2020

Senere bøker viser nær tilknytning til Jæren.

Han mottok Noregs Mållags barnebokpris i 1985. Han skrev biografier om Arne Garborg, Hulda Garborg og Einar Førde.

 Verkliste 
 Dikt 
 Kollisjon. 1966
 Vårt daglege brød. 1968
 Den norske løve. 1970
 Sauda og Shanghai. 1973
 Stå saman. 1974
 Vinterdikt. 1979
 Misteltein. 1987
 Mimosa, myosotis, rosmarin. 1994
 Ohrid. 1999
 Himmelen over Vålandskogen. 2009

 Noveller 
 Vind. 1966
 Tolken. 1975
 Sjå Jæren, gamle Jæren. 1982
 Forsøk på å halda fast tida. 1993
 Kvinnene i Casablanca og andre historier. 2002
 Romaner 
 Marionettar. 1969
 Sauda! Streik! 1972
 Stå på! 1976
 Ein gong må du seie adjø. 1981
 Seks netter, seks dagar. 1989
 Bernhards mor. 1998
 Krokodillen Alexander og navigator emeritus, Reinert i Sjøhusgaten. 2001
 Vi skal kle fjellet med menneske og våpen. 2006
 Barnebøker 
 Reisa til bestemor. 1980
 Kamelen i Jomarskogen. 1985
 Gjendiktning 
  William Blake . 1967
 Dagbok frå fengslet. Gjendiktning av Hồ Chí Minh . 1969
 Mao Tsetungs dikt. 1970 (sm.m. Kjell Heggelund)
 Utvalde dikt av Robert Bly . 1972 (sm.m. Olav H. Hauge, Paal-Helge Haugen og Einar Økland)
 Heimlandet mitt. Gjendikting av Giang Nam . 1978
 Raymond Carver: Men sjela er også ein glatt dævel. Gjendikting av . 1988
 Anna Swirszczynska: Eg er kvinnfolk. 1990
 Dylan Thomas: 30 dikt. 1996
 Ren Powell: Fairy tales and soil. 1999
 Mansur Rajih: Horoskop: fengsel? Horoskop: kjærleik. 2000
 Bohumil Hrabal: Dansetimar for eldre og vidarekomne. 2003
 Mansur Rajih: Langt borte: så nær. 2003

 Sakprosa 
 Oljearbeidarar (tekst i fotobok av fotograf Helge Aarrestad), Grøndahl & Søn Forlag. 1977 ISBN 82-504-0228-6
 Tenningar. Skrivestykke gjennom 20 år. 1986 
 Arne Garborg. Ein biografi. 1991
 Hulda. Biografi. 1992
 Om Fred og nihil. Ei nylesing av Fred. 1994
 Sannhetens pris. Alexander Kielland. 1996
 Den lengste historia. Rogaland 10 000 f.Kr.-1350 e.Kr. 2004
 Søk. 13 artiklar om litteratur. 2005
 Einar Førde. Ein biografi. 2007.

 Priser 
 Tarjei Vesaas' debutantpris 1966, for Kollisjon og Vind
 Sarpsborgprisen 1966
 Gyldendals legat 1971
 Sunnmørsprisen 1982, for Sjå Jæren, gamle Jæren
 Nynorsk barnelitteraturpris 1985, for Kamelen i Jomarskogen

 Referanser 

 Eksterne lenker 


  NRK: Lydfiler med Tor Obrestad
  Tor Obrestad i Cappelen Forlag
  Tor Obrestad i NRK Forfatter
  Digitaliserte bøker av Obrestad og om Obrestad hos Nasjonalbiblioteket
Artikler av og om Tor Obrestad i Norart

Kategori:Norske romanforfattere
Kategori:Norske lyrikere
Kategori:Norske novellister
Kategori:Norske barnebokforfattere
Kategori:Norske biografer
Kategori:Vinnere av Tarjei Vesaas' debutantpris
Kategori:Vinnere av Gyldendals legat
Kategori:Vinnere av Nynorsk barnelitteraturpris
Kategori:Nynorskforkjempere
Kategori:Personer fra Hå kommune